C 288/14
HU
Az Európai Unió Hivatalos Lapja
2023.8.17.
3.6.
A bejegyzett elnevezést viselő termék címkézésére vonatkozó egyedi szabályok A „Pecorino Crotonese” címkéjén a jogszabályban előírt adatokon kívül a következő kiegészítő feliratok is szerepelnek: a „Pecorino Crotonese” logó, amelyet a „Denominazione di Origine Protetta” (oltalom alatt álló eredetmegjelölés) vagy a „D.O.P.”
(OEM) rövidítés, az uniós szimbólumok és esetleg az uniós rendeletre való hivatkozás követnek; az előállító kereskedelmi neve és címe.
Amennyiben a terméket nemzetközi piacokra szánják, az „oltalom alatt álló eredetmegjelölés” felirat és a közösségi logó a célország nyelvén is feltüntethető.
A „Pecorino Crotonese DOP (OEM)” felirathoz vagy a megengedett többi szöveghez használt betűknek azonos látómezőben kell szerepelniük, és világosnak, olvashatónak, eltávolíthatatlannak és elég nagynak kell lenniük a nyomtatási háttérből való kiemelkedéshez, hogy egyértelműen megkülönböztethetők legyenek az összes többi szövegtől és/vagy grafikától.
A feldolgozók és kereskedők védjegyei feltüntethetők a címkén, de az OEM logó betűméreténél kisebb betűmérettel.
A logót mindig teljes egészében kell feltüntetni.
Az egyszerűsített logó használata, azaz amikor a külső logó hiányzik, csak és kizárólag a „matrica” változatnál megengedett.
A fordított, azaz a csak a „Pecorino Crotonese” feliratú logó azonban nem megengedett.
Összefoglalva, a logónak három engedélyezett változata létezik: vízszintes, függőleges és „matrica”.
A logó „matrica” változatát beégetéssel, dombornyomással vagy élelmiszertintával kell feltüntetni a sajt egyik oldalán.
Fel kell tüntetni a sajtüzem alfanumerikus azonosító kódját.
Ez a kód a fent említett módszerek alkalmazásával közvetlenül a sajtra nyomtatható, vagy a címkén tüntethető fel.
A sajt pereme opcionális alapon látható el jelzéssel.
A sajt e részén a bevett módszerek alkalmazásával megengedett a logó reprodukálása.
4.
A földrajzi terület tömör meghatározása A sajt előállítási és érlelési területe magában foglalja a következő települések teljes közigazgatási területét Crotone megyében: Belvedere Spinello, Caccuri, Carfizzi, Casabona, Castelsilano, Cerenzia, Cirò Marina, Cotronei, Crotone, Crucoli, Cutro, Isola di Capo Rizzuto, Melissa, Mesoraca, Pallagorio, Petilia Policastro, Roccabernarda, San Mauro Marchesato, San Nicola Dell’Alto, Santa Severina, Savelli, Scandale, Strongoli, Umbriatico és Verzino; a következő települések teljes közigazgatási területét Catanzaro megyében: Andali, Belcastro, Botricello, Cerva, Cropani, Marcedusa, Petronà, Sellia, Sersale, Simeri Crichi, Soveria Simeri és Zagarise; valamint a következő települések teljes közigazgatási területét Cosenza megyében: Bocchigliero, Calopezzati, Caloveto, Campana, Cariati, Cropalati, Crosia, Mandatoriccio, Crosia, Paludi, Pietrapaola e San Giovanni in Fiore, Scala Coeli és Terravecchia.